ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
26 มิ.ย. 2558

สรุปตลาดภาคเช้า
ตลาดภาคเช้าปรับตัวเพิ่มขึ้น ขณะที่ตลาดรอบบ้านมีทิศทางไม่ชัดเจน สำหรับกลุ่มที่ปรับตัวเพิ่มขึ้นเด่นในภาคเช้าคือกลุ่มบริการเราประเมินประเด็นหนี้กรีซจะยังกดดันตลาดทุน สำหรับตัวเลขส่งออกรายเดือนไทยที่ประกาศออกมาต่ำกว่าคาด ยังกดดันโมเมนตัมตลาด ปิดตลาดภาคเช้าดัชนีเปลี่ยนแปลง +1.68 จุด (+0.11%) มาอยู่ที่ 1,521.15 จุด มูลค่าการซื้อขาย 1.6 หมื่นล้านบาท
 
แนวโน้ม ภาคบ่าย
ประเมินดัชนีแกว่งตัวในกรอบแคบ เรามองแนวต้านสำคัญที่ระดับ 1,525 สำหรับระยะกลางยังแนะนำให้ลดพอร์ต เพื่อลดความเสี่ยงและรอความชัดเจนของประเด็นกรีซในต้นสัปดาห์หน้า โดยหุ้นกลุ่มที่น่าสนใจในการสะสมหากดัชนีอ่อนตัว เราแนะนำหุ้นกลุ่มที่ได้ประโยชน์จากค่าเงินบาทที่อ่อนค่า ทั้งที่มีธุรกิจส่งออกและบริษัทที่มีรายได้จากบริษัทลูกที่ต่างประเทศ เช่น CPF . TUF ,  STPI
 
วิเคราะห์ทางเทคนิค
SALEE ราคาปิด 1.24 บาท
แนวรับ 1.22 บาท        แนวต้าน 1.40 บาท
แนว cut loss หากใกล้จะหลุด 1.20 บาท
กราฟ  SALEE อ่อนตัวลงเข้าสู่ Oversold และเคยดีดตัวขึ้นมาแล้วที่ระดับนี้   แต่ปัจจุบันราคาหุ้นเป็น new low ในรอบหลายเดือน แต่ RSI กลับสูงขึ้นเป็น Positive Divergence ดังนั้นการ rebound จึงมีโอกาสเกิดได้แรงกว่าครั้งก่อนหน้า  มีแนวต้านแรก 1.40 บาท แนะนำเก็งกำไร
SMM ราคาปิด 1.90 บาท
แนวรับ 1.88 บาท      แนวต้าน 2.10 บาท
แนว cut loss หากใกล้จะหลุด 1.85 บาท
กราฟ SMM  เคลื่อนไหว side way มาอย่างต่อเนื่อง การดีดตัวในช่วงเช้าส่งสัญญาณ Rebound หากผ่าน 2 บาทจะปรับตัวขึ้นรุนแรงตามแบบ W-shape  ดังนั้นแนะนำเก็งกำไร และซื้อเพิ่มหากผ่าน 2 บาท  โดยมีจัด cut loss อย่างเคร่งครัด 
 
เด็กแนว
TGCI เห็นเงียบๆ  แต่ก็มีอะไรซ่อนให้ลุ้นในผลประกอบการ Q2 หรือต่อเนื่องใน Q3 นี้ เพราะถามตามข่าวเมื่อเดือนก่อนมีหลายเรื่องที่อาจจะมีพัฒนาการใหญ่ๆ ของบริษัทเกิดขึ้น ได้แก่พันธมิตรเข้ามาร่วมธุรกิจ และมีโอกาสที่จะทำให้บริษัทปั๊มยอดขาย บริษัทแจ้งว่าการส่งออกสินค้าดีขึ้นอย่างน่าสนใจเพราะสินค้าของไทยได้รับความนิยมจากเพื่อนบ้านอย่างมาก ประเทศไทยครองตลาดสินค้านี้ในรอบบ้าน   ประกอบกับในปีที่ผ่านมาผลกำไรอยู่ในระดับสวยงามจากการขายอสังหาเพื่อการลงทุน 170 ล้านบาท และธุรกิจปกติก็มีกำไรกว่า 100 ล้านบาท  ค่า PE ของหุ้นจึงถือว่าต่ำกว่าบริษัทในกลุ่มเดียวกัน และที่เป็นประเด็นร้อนก็คือเรื่องของการขายที่ดินบริษัทมูลค่าราว 1.5 พันล้านบาทให้ญี่ปุ่น  ตัวนี้หากเกิดขึ้นจริงและบันทึกกำไรลงในครึ่งแรก จะทำให้ผลประกอบการปี 58 นี้ก้าวกระโดดสุดๆ เลยก็กว่าได้  คาดว่าปีนี้เราน่าจะเห็นกำไรกระโดดเฉียด 600 ล้านบาทซึ่งจะทำให้ราคาหุ้นตรงนี้ถือว่าต่ำ และอาจเป็นจุดเริ่มต้นของรอบใหม่ได้
ด้านกราฟเกิดสัญญาณบวกชัดเจน โดยแท่งเทียนสร้างระดับ low ที่สูงขึ้น เป็นสามเหลี่ยมแอบแฝง ราคาเช้านี้ตัดผ่านแนวต้านขึ้นไปแล้ว และทำให้ RSI พุ่งขึ้นเป็น Buy signal ที่จะผลักดันให้ราคาเดินหน้าต่อ  มีเป้าหมายเป็น U-curve ที่ 3.90 บาทน่าลุ้นฝุดๆ  ถ้าขายที่และมีพันธมิตรจริงราคาตรงนี้ต่ำเกินไปอ่ะ